《入典剧署作》
明代·李待问

自许投身粤水边，病慵那得溷三铨。新恩喜值飞龙日，旧署惊三画鹤年。

未有涓埃酬圣主，敢将疏拙对时贤。东方更忆艰难计，每为除书一黯然。

作者简介：广东海南人，字葵孺。万历间进士，累升佥都御史，巡抚应天。天启间魏忠贤生祠遍吴中。待问抵南京，置生祠不顾，诣孝陵毕即疾驰履任。崇祯间官至都御史。有诗文集。